นิมอซินี

นิมอซินี (, ) หรือ มเนโมซิเน (, , มฺแนโมซฺวีแน) เป็นเทพกัญญาแห่งความจำในประมวลเรื่องปรัมปรากรีก เป็นมารดาของบรรดามิวส์ทั้งเก้า

ในภาษาอังกฤษ คำว่า "Mnemosyne" มีแม่คำจากภาษากรีกเดียวกับคำว่า "mnemonic" (ช่วยจำ) คือ "mnēmē" อ่านว่า มฺแนแม แปลว่า "ความทรงจำ, ความจำ"

 เทพวงศ์ 
นิมอซินีเป็นเทพไททัน เป็นธิดาของไททันยูเรนัสกับไททันไกอาHesiod, Theogony 135; Diodorus Siculus, 5.66.3; Clement of Alexandria, Recognitions 31. เป็นมารดาของมิวส์ทั้งเก้า ซึ่งเป็นธิดาของนางกับซูส ผู้เป็นทั้งภาติยะและภาคิไนยของนางเอง มิวส์ทั้งเก้าคือ

 คาไลโอพี (กวีนิพนธ์มหากาพย์)
 ไคลโอ (ประวัติศาสตร์)
 ยูเทอร์พี (ดนตรี)
 เอราโท (กวีนิพนธ์คีตกานท์)
 เมลพอเมนี (โศกนาฏกรรม)
 พอลีฮิมเนีย (เพลงสวดสรรเสริญ)
 เทิร์ปสิโครี (นาฏกรรม)
 เธเลีย (สุขนาฏกรรม)
 ยูเรเนีย (ดาราศาสตร์)

 ปรัมปราวิทยา 
นิมอซินีกับซูส ในร่างคนเลี้ยงแกะ ได้มีเพศสัมพันธ์กันเป็นเวลาเก้าคืนติดกัน ทำให้มีธิดาเป็นมิวส์เก้าองค์ 

นิมอซินีเป็นผู้ดูแลสระน้ำในยมโลกRichard Janko, "Forgetfulness in the Golden Tablets of Memory", Classical Quarterly 34 (1984) 89–100; see article "Totenpass" for the reconstructed devotional which instructs the initiated soul through the landscape of Hades, including the pool of Memory. ตามรอยจารึกงานศพต่าง ๆ ของชาวกรีกในศวรรษที่ 4 ก่อนคริสต์ศักราช ซึ่งจารึกตามมาตราหกคณะแด็กทิล สระน้ำแห่งนี้เป็นสระน้ำคู่เคียงกับแม่น้ำลีธี ซึ่งเป็นที่ที่วิญญาณของคนตายมาเอาน้ำไปดื่ม เพื่อไม่ให้มีความทรงจำเกี่ยวกับตนเองเมื่อยังไม่ตายก่อนที่จะไปเกิดใหม่ แต่ในศาสนาออร์เฟียส เมื่อศาสนิกชนรับเข้าศาสนา เชื่อว่าต้องดื่มน้ำจากแม่น้ำนิมอซินี คือแม่น้ำแห่งความจำ เพื่อหยุดการเวียนว่ายตายเกิด

ใน ธีออโกนี (Theogony) ของเฮเซียด กษัตริย์และกวีต่าง ๆ ได้รับพลังในการพูดแบบมีอำนาจจากการครองนิมอซินีและการมีความสัมพันธ์พิเศษกับพวกมิวส์

 อ้างอิง 

 อ่านเพิ่ม 


 แหล่งข้อมูลอื่น 

 Images of Mnemosyne at The Warburg Institute Iconographic Database
 MNEMOSYNE from The Theoi Project
 MNEMOSYNE from Greek Mythology Link

หมวดหมู่:ความจำ
หมวดหมู่:เทพไททัน